Ieslodzījuma vietu pārvaldes

iepirkuma

**"Ieslodzījuma vietu pārvaldes ēku un zemes Grants ielā 23 (iepriekš Platā iela 4) Rīgā apsaimniekošana"**

(iepirkuma identifikācijas numurs IeVP 2017/125)

Piedāvājumu vērtēšanas protokols Nr. 2017/125/3

Rīgā 2018. gada 5. februārī

Ar Ieslodzījuma vietu pārvaldes (turpmāk – Pārvalde) priekšnieka 2018. gada 2. janvāra rīkojumu Nr.1 "Par iepirkumu komisijas izveidošanu" izveidotās iepirkumu komisijas (turpmāk – Iepirkumu komisija) iepirkuma "Ieslodzījuma vietu pārvaldes ēku un zemes Grants ielā 23 (iepriekš Platā iela 4) Rīgā apsaimniekošana" (identifikācijas Nr. IeVP 2017/125) (turpmāk – Iepirkums) sēdē plkst.10.00, Stabu ielā 89, Rīgā, 314. kabinetā, piedalās:

**Iepirkumu komisijas priekšsēdētāja:** Pārvaldes priekšnieka vietniece pulkvežleitnante Tatjana Trocka.

**Iepirkumu komisijas locekļi:**

Pārvaldes centrālā aparāta Tiesvedības daļas galvenā juriste virsleitnante Olga Sparāne.

Pārvaldes centrālā aparāta Projektu izstrādes daļas vecākā referente virsleitnante Una Zvaigzne.

Pārvaldes centrālā aparāta Uzraudzības daļas galvenais inspektors majors Madars Vekmanis.

Pārvaldes centrālā aparāta Apsardzes daļas galvenais inspektors majors Vadims Petruhins.

**Protokolē:**

Pārvaldes centrālā aparāta Iepirkumu un līgumu daļas galvenā speciāliste kapteine Vineta Vietniece.

**Iepirkuma priekšmets un īss tā apraksts**:

"Ieslodzījuma vietu pārvaldes ēku un zemes Grants ielā 23 (iepriekš Platā iela 4) Rīgā apsaimniekošana".

**Izvēles kritērijs:**

"7.1. Par pretendenta piedāvājuma izvēles kritēriju tiek noteikts piedāvājums ar viszemāko līgumcenu, kas atbilst Nolikumā minētajām prasībām un tehniskajai specifikācijai, ar visām izmaksām, iekļaujot nodokļus un izdevumus (t.sk. transporta pakalpojumi, piegādes u.c. izmaksas, t.sk. saistītas ar tehniskajā specifikācijā nenorādītu un neparedzētu darbu izpildi, kas tehnoloģiski saistīti ar Iepirkuma priekšmeta īstenošanu noteiktajā termiņā un vietā), bez pievienotās vērtības nodokļa (turpmāk – PVN).

7.2. Piedāvājuma izvēles kritērijs tiek aprēķināts summējot Nolikuma 2.pielikumā 1. un 2. tabulā piedāvātās cenas par pakalpojumu bez PVN."

**Sēdi vada:** Pārvaldes priekšnieka vietniece pulkvežleitnante Tatjana Trocka.

**Sēdes gaita:**

T. Trocka nosauc piedāvājumus iesniegušos pretendentus:

|  |  |  |  |
| --- | --- | --- | --- |
| Pretendenta  nosaukums un reģistrācijas Nr. | Pretendenta juridiskā  adrese | Pretendenta piedāvājuma saņemšanas datums un laiks | Piedāvājuma reģ.Nr. |
| SIA "V SERVICE", reģistrācijas Nr.40003920717 | Gaigalas iela 16-1, Rīga, LV-1016 | 2018. gada 8. janvāris, plkst.9.41 | 324 |
| SIA "VIKTAN OST", reģistrācijas Nr.40103595964 | Finiera iela 17-7, Rīga, LV-1016 | 2018. gada 8. janvāris, plkst.10.55 | 333 |

U. Zvaigzne informē par Iepirkuma nolikumā (turpmāk – Nolikums) noteiktajām pretendenta kvalifikācijas prasībām un iesniedzamajiem dokumentiem:

|  |  |
| --- | --- |
| Nolikuma apakšpunkta Nr. | Nolikuma prasības |
| 4.1.1. | apliecinājums,ka pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām un tam ir tiesības veikt komercdarbību darba aizsardzības jomā (atbilstoši Iepirkuma priekšmetam). |
| 4.1.2. | apliecinājums un dokumentālais pierādījums, ka pretendentam pēdējo trīs gadu laikā (2015., 2016. un 2017. g.) ir pieredze pakalpojumu sniegšanā (atbilstoši Iepirkuma priekšmetam), norādot pakalpojuma saņēmēju un kontaktinformāciju. |
| 5.1. | pretendentam jāiesniedz **apliecinājums** (gada bilances vai analogs dokuments no valsts, kurā pretendents ir reģistrēts) par tā vidējo gada apgrozījumu 3 (trīs) iepriekšējo finanšu gadu (2015., 2016., 2017.gadu) laikā. Pretendenta vidējam gada apgrozījumam norādītajā laikā jābūt vismaz piedāvātās gada (12 mēnešu) līgumcenas apmērā. |

V. Petruhins ziņo par pretendentu iesniegto piedāvājumu atbilstību Nolikuma kvalifikācijas prasībām.

|  |  |  |
| --- | --- | --- |
| Nolikuma apakšpunkta Nr. | SIA "V SERVICE" | SIA "VIKTAN OST" |
| 4.1.1. | Ir iesniegts/atbilst | Ir iesniegts/atbilst |
| 4.1.2. | Ir iesniegts/atbilst | Ir iesniegts/atbilst |
| 5.1. | Ir iesniegts/atbilst | Ir iesniegts/atbilst |

M. Vekmanis informē par Nolikumā noteiktajiem tehniskās specifikācijas nosacījumiem un ziņo, ka pretendentu iesniegtie tehniskie piedāvājumi atbilst Nolikuma tehniskās specifikācijas prasībām.

O. Sparāne ziņo, ka pretendentu piedāvājumi ir pareizi noformēti un atbilst Nolikuma prasībām.

T. Trocka nosauc pretendentu finanšu piedāvājumus:

|  |  |
| --- | --- |
| Pretendents | Līgumcena, EUR (bez PVN) visā līguma periodā (12 mēneši) |
| SIA "V SERVICE", reģistrācijas Nr.40003920717 | 34 987,68 |
| SIA "VIKTAN OST", reģistrācijas Nr.40103595964 | 28 380,00 |

T. Trocka informē, ka ņemot vērā to, ka pretendentu iesniegtie finanšu piedāvājumi pārsniedz Pārvaldes paredzētos finanšu līdzekļus un izmaksas attiecīgo pakalpojumu saņemšanai, kā arī pamatojoties uz Publiskas personas finanšu līdzekļu un mantas izšķērdēšanas novēršanas likuma 3.panta 1.punktu, kas noteic, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir – rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu, iepirkums "Ieslodzījuma vietu pārvaldes ēku un zemes Grants ielā 23 (iepriekš Platā iela 4) Rīgā apsaimniekošana" (iepirkuma identifikācijas Nr.IeVP 2017/125)būtu pārtraucams saskaņā ar Publisko iepirkumu likuma (turpmāk – Likums) 9. panta piecpadsmito daļu.

**Iepirkumu komisijas lēmums:**

1. Saskaņā ar Likuma 9. panta piecpadsmito daļu pārtraukt Pārvaldes rīkoto Iepirkumu sakarā ar to, ka pretendentu iesniegtie finanšu piedāvājumi pārsniedz Pārvaldes paredzētos finanšu līdzekļus un izmaksas attiecīgo pakalpojumu saņemšanai.

2. Saskaņā ar Likuma 9. panta četrpadsmitās daļas nosacījumiem informēt pretendentus par Iepirkumu komisijas lēmuma 1.punktā norādīto 3 (triju) darbdienu laikā pēc Iepirkumu komisijas lēmuma pieņemšanas.

3. Saskaņā ar Likuma 9. panta piecpadsmito daļu 3 (triju) darbdienu laikā pēc Iepirkumu komisijas lēmuma pieņemšanas publicēt informāciju par iepirkuma pārtraukšanu publikāciju vadības sistēmā.

Piedāvājumu vērtēšanas sēde tiek slēgta plkst.10.20

Iepirkumu komisijas priekšsēdētāja: T. Trocka

Iepirkumu komisijas locekļi: O. Sparāne

U. Zvaigzne

M. Vekmanis

V. Petruhins

Protokolētājs: V. Vietniece